Document ID: 32004D0616

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Ιουλίου 2004
σχετικά με την κατάρτιση του καταλόγου των εγκεκριμένων κέντρων επιλογής σπέρματος για τις εισαγωγές σπέρματος ιπποειδών από τρίτες χώρες
[κοινοποιηθείσα υπό τον αριθμό Ε(2004) 2511]
(Κείμενο που παρουσιάζει ενδιαφέρον για τον ΕΟΧ)
(2004/616/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα Ι του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3,
Εκτιμώντας τα ακόλουθα:
(1)
Η απόφαση 2000/284/ΕΚ της Επιτροπής, της 31ης Μαρτίου 2000, σχετικά με την κατάρτιση του καταλόγου των εγκεκριμένων κέντρων επιλογής σπέρματος για τις εισαγωγές σπέρματος ιπποειδών από τρίτες χώρες και την τροποποίηση των αποφάσεων 96/539/ΕΚ και 96/540/ΕΚ (2), τροποποιήθηκε πολλές φορές.
(2)
Με την απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (3), η Επιτροπή τροποποίησε τη νομική βάση για την κατάρτιση του καταλόγου των τρίτων χωρών και της περιφερειοποίησής τους για εισαγωγές τόσο ζώντων ιπποειδών όσο και των προϊόντων βλαστικών κυττάρων τους.
(3)
Μετά την έναρξη ισχύος της οδηγίας 2004/68/ΕΚ, ο κατάλογος των εγκεκριμένων κέντρων επιλογής σπέρματος από τα οποία τα κράτη μέλη επιτρέπουν την εισαγωγή σπέρματος ιπποειδών καταγωγής τρίτων χωρών τροποποιείται σύμφωνα με το άρθρο 17 παράγραφος 3 στοιχείο β) δεύτερη έως τέταρτη περίπτωση της οδηγίας 92/65/ΕΟΚ και διατίθεται στο κοινό στον ιστοχώρο της Επιτροπής.
(4)
Επιπλέον, οι τρίτες χώρες που κοινοποιούν στην Επιτροπή την έγκριση των κέντρων επιλογής σπέρματος για εξαγωγές σπέρματος ιπποειδών στην Κοινότητα ακολουθούν νέα διαδικασία και παρέχουν πληροφορίες για την έγκριση σε τυποποιημένη μορφή.
(5)
Οι αρμόδιες αρχές του Καναδά και της Νέας Ζηλανδίας ενημέρωσαν επίσημα την Επιτροπή για την έγκριση δύο και ενός επιπλέον κέντρου επιλογής σπέρματος αντίστοιχα, σύμφωνα με τις διατάξεις της οδηγίας 92/65/ΕΟΚ.
(6)
Επιπλέον, σύμφωνα με τις διατάξεις της οδηγίας 92/65/ΕΟΚ, οι αρμόδιες αρχές των Ηνωμένων Αρχών της Αμερικής ενημέρωσαν επίσημα την Επιτροπή σχετικά με την έγκριση δώδεκα επιπλέον κέντρων επιλογής σπέρματος ιπποειδών, την άρση της έγκρισης για τα κέντρα 02AZ001-EQS, 00TX003-EQS, 02TX018-EQS και 03TX001-EQS και την τροποποίηση ορισμένων λεπτομερειών ενός εγκεκριμένου κέντρου.
(7)
Χρειάζεται να διορθωθεί ο κωδικός ISO της χώρας για τη Σερβία και το Μαυροβούνιο και να προσαρμοστεί η θέση της χώρας αυτής στον κατάλογο ανάλογα.
(8)
Χρειάζεται να ληφθεί υπόψη ότι τα νέα κράτη μέλη προσχώρησαν στην Κοινότητα την 1η Μαΐου 2004.
(9)
Χρειάζεται να ληφθούν υπόψη οι σχετικές κοινοτικές συμφωνίες με ορισμένες τρίτες χώρες.
(10)
Για λόγους σαφήνειας και λογικής συνέπειας, η απόφαση 2000/284/ΕΚ πρέπει να καταργηθεί και να αντικατασταθεί.
(11)
Τα μέτρα της παρούσας απόφασης είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές σπέρματος ιπποειδών που έχει επιλεγεί στα κέντρα τα οποία περιλαμβάνονται στον κατάλογο του παραρτήματος της παρούσας απόφασης, υπό την προϋπόθεση ότι συμμορφώνονται με τις απαιτήσεις που ορίζονται στο άρθρο 4 της απόφασης 2004/211/ΕΚ.
2. Το σπέρμα που αναφέρεται στην παράγραφο 1 πρέπει να επιλέγεται μετά την ημερομηνία της έγκρισης του κέντρου από τις αρμόδιες εθνικές αρχές της εν λόγω τρίτης χώρας.
3. Η ενημέρωση του καταλόγου στο παράρτημα, που αποφασίζεται σύμφωνα με τη διαδικασία που ορίζεται στο άρθρο 17 παράγραφος 3 στοιχείο β) της οδηγίας 92/65/ΕΟΚ, δημοσιεύεται στον ιστοχώρο της Επιτροπής.
Άρθρο 2
Η απόφαση 2000/284/ΕΚ καταργείται.
Οι παραπομπές στην καταργηθείσα απόφαση θεωρείται ότι αποτελούν παραπομπές στην παρούσα απόφαση.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 26 Ιουλίου 2004.

Labels: 3
5
6